JohanHeinsen/ENO huggingface dataset:
Odense Adresse-Contoirs Efterretninger, 1842-01-17
Udenlandske Blandinger. Jtalien. Prinds Luitpold af Baiern (en yngre Broder til Kongen af Grækenland) besøgte den 22 Dec. Pompeii og spiste til Middag hos en Fru v. Mettingk. Bordet var dækket i de saa underfuldt velconserverede Bade, hvor i Begyndelsen Solen, senere Maanen kastede sit Lys igjennem den runde Aabning ned paa Gjæsterne. Maanen stod alt højt paa den stjernefunklende Himmel da Selskabet med brændende Fakler drog igjennem "Gravenes Gader, for i Diomedes's Huus at besøge de underjordiske Gange og Hvælvinger, hvorhen de talrige Huusbeboere flygtede i Pompeiis's sidste Dage, for at undgaae den uundgaaelige Død. Ved Udgravningen fandt Man 18 Personer, hvoriblandt Huusmoderen med sine Døttre, kjendelige ved deres vægtige Guldsmykker, Endnu staae de høie Viinkrukker paa samme Sted som (Rene Zeit.) for 1800 Aar siden.
Odense Adresse-Contoirs Efterretninger, 1842-01-17
Storbrittannien. En Jøde i Dover havde fornylig en lykkelig Speculation: han skrev nemlig til Hertugen, af Wellington, at denne endelig maatte udbetale ham 11 Shilling, som Marqvien af Douro (Wellingtons Søn) skyldte ham. Hertugen skrev tilbage paa Bagsiden af Brevet: "Feldtmarskal Wellington er ikke Marqvien af Douro; heller ikke inddriver han en Jødes Fordringer. Jøden erhvervede sig herved Hertugens egenhændige Haandskrift, for hvilken flere Engellændere alt have (Neue Zeit. budet ham langt over 14 Shilling. Novellisten Howard, Forfatteren til Jack a Shoro. s. v., er død i London.
Odense Adresse-Contoirs Efterretninger, 1842-01-17
Fædrelandet. Offentlige Foranstaltninger. Den Lehmann ske Sag skulde idag Kl. 9 paabegyndes ved Høiesteret. Dagen siger i den Anledning: "For dem, der agte at overvære denne Sags Pladeren for Høiesteret, troe vi af burde meddele, at Sagen, efter den for den nævnte Re brugelige Procesmaade, begynder med, at Stevningen i Sagen og den indankede Landsover- samt Hof- og StadsRets Dom bliver oplæst, hvorefter Generalfiskalen som offentlig Actor giver et fuldstændigt Recit af Sagens samtlige factiske Omstændigheder. Efterat denne er tilendebragt, begynder Sagens Documentation, der paa Grund af de vidtløftige Vidneforhør, antages at ville vare i omtrent 3 Dage, hvorefter den Tiltalte selv begynder sin Defensionstale. Om Generalfiskalen dernæst vil replicere og Orla Lehmann duplicere i Sagen, vil beroe paa de nærmere Omstændigheder. Med Dupliken er imidlertid i ethvert Tilfælde Sagen tilendebragt fra Parternes Side. hvorefter der umiddelbart efter Sagens Jndladelse til Doms, forudsat at dette ei skeer Kl. 2, begyndes paa Voteringen i Sagen, hvormed fortsættes indtil samme er tilendebragt. Bliver Sagen netop indladt Kl. 2, vil Voteringen først begynde Kl. 9 om Morgenen paa den nærmest paafølgende Retsdag.
Odense Adresse-Contoirs Efterretninger, 1842-01-17
No. 2 af Flensborger Zeitung, for iaar er bleven lagt under foreløbigt Beslag af Politiet. - Fremdeles er Corsarens Fredagsnummer lagt under Beslag.
Odense Adresse-Contoirs Efterretninger, 1842-01-17
Blandinger. Fra Rom meldes i "Dagen", at Thorvaldsen nu er fuldkommen rask. Han har siden sin Ankomst til Rom kun her arbeidet lidet, og er for Tiden beskjæftiget med at eftersee nogle Marmorbasreliefs, udførte i hans Studio efter Bestilling fra Kongen af Würtemberg. Artist Adant Müller, der desværre! har Brystsyge, og hvis Tilstand især i November var meget betænkelig, er nu bedre. Han arbeider paa et stort Malerie, i den strengt kirkelige Stiil, forestillende Christus med de 4 Evangelister.
Odense Adresse-Contoirs Efterretninger, 1842-01-17
J en Artikkel om vor afdøde store Kunstner Prof. Freund hedder det i en engelsk Journal: "Om det nordlige Europa end ikke i Almindelighed udmærker sig i de skjønne Kunster, saa har det dog udmærket sig i Henseende til den Branche af disse, nemlig billedhuggerkunsten, som Grækenland saameget skylder sin Berømmelse, og som i Særdeleshed fordrer et critisk Studium af skjønne Former og Proportioner. De udmærkede Billedhuggere, som Sverrig og Danmark – og vi maae tilføie Rusland – have frembragt, retfærdiggjøre fuldkommen de Fordringer, som disse Lande gjøre i Henseende til denne Green af Kunsten. Navnene Martas, Boris Orlovsky, Sergel, Bystrøm og Fogelberg tilhørende Rusland og Sverrig, kunne siges at være europæiske, medens den store danske Mesters Navn næsten fordunkler selve Canovals. Det er imidlertid ikke alene af Thorvaldsen at Danmark har Grund til at være stolt, thi det har ogsaa bragt til Verden en anden høit begavet billedhugger, i Hermann Freund, som døde i Kjøbenhavn i Juli 1840. Vi ere vel ikke endnu aldeles forberedede paa at meddele et biographisk Omrids og derved tillige omtale hans fornemste Arbeider, men imidlertid see vi os dog istand til at anføre nogle faa Træk i Henseende til flere af ham valgte Gjenstande fra den gamle, nordiske Mythologie, som han i Særdeleshed havde studeret, og hvis Jdeal og Sagn han søgte at benytte for Plastikken og billedhuggerkunsten, ligesom hans Landsmand Oehlenschlager har gjort for Poesien og Dramatiken. Det var heri, at han udfoldede poetiske Tanker, en ædel Simpelhed, en charakteristisk dog skjøn Strænghed, fri for nogetsomhelst paataget, Væsen og disse conventionelle Former, som de nyere Billedhuggere synes at have lagt saa megen Vægt paa, og derved udelukke baade Originalitet og Følelse."¬
Odense Adresse-Contoirs Efterretninger, 1842-01-17
J Pressesagen imellem Prokurator Viceconsul Hansen i Frederikshavn og Overkrigscom. Elmquist i Aarhuus var ved Aarhuus Bytingsret dømt saaledes under 25 Febr. 1841: "Jndstævnte Overkrigscom. Bogtrykker Elmquist, Redacteur og Udgiver af Aarhuus privilegerede Stiftstidende, bør for Citanten, Proc. Strandingscom. Hansen i Frederikshavn, hans Tiltale, i denne Sag fri at være, og bør Citanten betale ham denne Sags Omkostninger med 12 Rbd. Sølv. J Salarium til Citantens befalede Sagfører Landsoverretsprok. Dahl. udreder det Offentlige 8 Rbd. Sølv. Det Jdømte at udredes inden 15 Dage efter denne Doms lovlige Forkyndelse under Adfærd efter Loven."¬
Odense Adresse-Contoirs Efterretninger, 1842-01-17
J Mandags - hedder det i Horsens Avis af 13 ds. – var Sandgraver Jens Sørensen med hans Graarige Søn gaaet ud paa Fjorden for at stange Aal. Kommende til Steensballesund siger Faderen til den Lille, at han skulde gaae hjem, hvilket han ogsaa gjorde, idet han paa en liden Slæde med 2 Pigkjeppe begav sig paa Hjemveien. Neppe kommen Halveien faldt Barnet med Slæden i en Jisvaage. Her havde den lille Dreng funden sin Grav, hvis ikke heldigviis Lodsen N. H. Høgh, der kom fra Boller, havde seet ham i Livsfare hængende saa godt som død i Jsen. Ved Aandsnærværelse og med megen Anstrængelse lykkedes det Høgh at bringe Drengen ud af Vaagen, og hjembar ham som Liig. Liget kom strax under Distriktslægens, Hr. Kammeraad Mikisch's Behandling, og efter flere Timers Anstrængelse lykkedes det ham at bringe Barnet tillive igjen.
Odense Adresse-Contoirs Efterretninger, 1842-01-17
J Onsdags Formiddag udbred i Aarhuus pludselig en stærk Jldebrand i Cichoriefabriqveur StellfeldsGaard ved Mindebroen, som dog ved hurtig tililende og velanbragt Hielp af det raske Brandcorps blev dæmpet efter en Times Forløb; men desuagtet blev dog en Deel af det Jndvendige i den øverste Etage deels afbrændt, deels nedrevet, og et betydeligt Qvantum Cichorie ødelagt og bedærvet.
Odense Adresse-Contoirs Efterretninger, 1842-01-17
Ogsaa i Sorø=Egnen er der nu gjort Begyndelse til at afskaffe Hoveriet, idet Hr. Proprietair Hannibal J. Petersen til Odemarkgaard fra 1 Mai f. A., imod et særdeles billigt Vederlag af 40 Rbd. aarlig af hver Gaard i Herrestrup og lille Ebberup, aldeles har afskaffet alt Hoveriet til bemeldte Ødemarkgaard.
Odense Adresse-Contoirs Efterretninger, 1842-01-17
Atter har Man et nyt Beviis paa den Jver og Jnteresse, hvormed flere Landmænd saa kraftigen virke til Landoeconomiens Fremme med Hensyn til Udvalget af gode Tillægsdyr. Saaledes har Baron v. Juel Brockdorff til Hindemaegaard i Fyen for nylig ladet opkjøbe i Engelland 10 ægte Dishleyer=Faar og 2 Væddere, nogle af de meest udmærkede, der endnu ere udgaaede fra dette Land. Og da det vel neppe kan feile, at denne fortrinlige Race ogsaa hos os paa flere Steder med Fordeel kan holdes, vil allerede det Savn, især for den mindre Formuende, her i Landet at kunne erholde gode Tillægsdyr af denne fortrinlige Race, for endeel være afhjulpen. (B. T.)
Odense Adresse-Contoirs Efterretninger, 1842-01-17
Ogsaa i Horsens er der nu anlagt to DampBrændeviinsbrænderier, nemlig af Kjøbmændene Monberg og Stegmann.
Odense Adresse-Contoirs Efterretninger, 1842-01-17
Som en Mærkelighed anfører Thisted Avis, at der i Skyum Sogn (i Thisted Amt), der tæller c. 676 Sjæle, i de sidste 2 Aar ikke er død et eneste Fruentimmer. (De lykkelige Ægtemænd )
Odense Adresse-Contoirs Efterretninger, 1842-01-17
Odense. Der er, som bekjendt, af Hr. Pastor Rosen, i Vaaelse paa Falster bebudet en fuldstændig Oversættelse af Thiers's franske Revolutionshistorie, hvilket foretagende vistnok fra flere Standpunkter betragtet fortjener, Paaskjønnelse af en stor Deel af det læsende Publikum. Red., der først for nylig har havt Leilighed til at gjøre sig bekjendt med Thiers's Værk, vil i saa Henseende kun bemærke, at den nævnte Historie vist maa bidrage til at give alle, der ikke have gjort sig Historien til et Hovedstudium, et ganske nyt Lys over den franske Revolutions Udvikling, saavelsom over Mange af den Tids vigtigste handlende Personers virkelige Charakteer og Hensigter. Vi ville anføre et Exempel. Efter som Man i Almindelighed i Skolerne har faaet hiin Periode skildret, tænker Man sig Marat og Danton som Væsener, der Jntet havde tilfælleds med Mennesket, men Alt med de vildeste Dyr. Man vil derfor vistnok i visse Maader overraskes, naar Man hører Thiers fælde følgende motiverede Dom over Marat *), saaledes endte denne Mand, den Sælsomste i denne paa Charakterer saa frugtbare Epoke. Kastet ind paa Videnskabernes Bane, vilde han omstyrte alle Systemmer: kastet ind i det politiske Røre, fattede han strax en frygtelig Tanke, en Tanke, som Revolutionerne realisere hver Dag, efterhaanden som deres Stilling bliver meer og meer farlig, men hvilken de aldrig tilstaae for sig selv, – at tilintetgjøre alle sine Modstandere. Marat, som saae, at Revolutionen, skjøndt misbilligende hans Raad, ikke destomindre fulgte dem, - at de Mænd, som han havde angivet, mistede deres Popularitet og bleve opoffrede den Dag, han havde forudsagt, – ansaae sig for de nyere Tiders største Politiker, blev greben af en overordentlig Stolthed og Forvovenhed og forblev altid en Gru for sine Modstandere og i det Mindste en Gaade for selve sine Venner. Han omkom ved en Hændelse, der var ligesaa sælsom som hans Liv, og han bukkede under lige i det Øieblik, da Republikens Høvdinger, der concentrerede sig for at danne en grusom og skummel Regjering, ikke kunde finde sig tilfredse med en vanvittig, systematisk og forvoven Collega, som ved sine vilde Jndfald vilde have bragt alle deres Planer i Uorden. Men var han virkelig uduelig til at være en virksom og henrivende Herding, saa var han Revolutionens Histoire de la revolution frangaise, par A. Thiers. Bruselles 1838. Tome deurieme P. 190. Apostel; og da Man ikke meere behøvede en Apostels Virksomhed, men Energie og Holdning, da kom en harm bevæget ung Piges Dolk i rette Tid til at gjøre ham til en Martyr og overantvorde en Helgen til det Folk, som, træt af sine gammeldags Gudebilleder, følte Trang til at skabe sig nye.
Odense Adresse-Contoirs Efterretninger, 1842-01-17
(Fortsættes imorgen.)
Odense Adresse-Contoirs Efterretninger, 1842-01-17
Den fyenske Humlehandel (see Avisen Nr. 1.
Odense Adresse-Contoirs Efterretninger, 1842-01-17
Naar Humle=Avlen i de oven betegnede Sogne er ind bjerget, tørret og regtet til Afsætning, indfinde Opkjøberne sig (sædvanlig Landboefolk og løse Personer fra Omegnen), og medbringe selv Emballage eller Sækkene, i hvilke den solgte rene og uforfalskede Humle leveres fra Sælgernes Loft. At controllere, hvad Opkjøberne siden efter foretage sig med de uden Forfalskning afleverede Varer, er saaledes ikke muligt for Humle=Dyrkerne, og det staaer altsaa i Opkjøbernes Magt, især naar Politiet ikke forfølger dem, at blande det oprigtige Gods med falske Tilsætninger. Dette skeer da og i de senere Aar paa en Maade, der for Kjøberne er ligesaa vanskelig at vare sig for, som den er ødelæggende forHumleavlen, idet Humlehandlerne blande den fyenske ægte Humle med den i Engelland allerede eengang brugte og kun til Gjødning tjenlige Humle, hvilket Vraggods desaarsag i de senere Aar er blevet en Jndførsels-Artikkel af Betydenhed. Denne eengang brugte og kun til Gjødnings-Pladsen egnede Artikkel, som efter Brugen tørres, emballeres og forsendes til Fastlandet, koster paa Stedet kun omtrent Emballagen og Speditionen, og her til Lands, efter Fradrag af Tolden, kun en Ubetydelighed. Ved nu at blande dette tørrede Gjødnings-Middel i den ægte Humle, staaer det i Humlehandlernes Magt at berige sig i samme Grad, som de trøste sig til at udøve Bedrageriet, og det er ikke uden Exempel, at en Humle Kræmmer med een Sæk ægte Humle har meleret og solgt to Sække forfalsket, og Alle have de meer og mindre beriget sig ved denne skjændige Handel, medens Prisen paa den fyenske Humle derved successive er trykket, til største Skade for maaskee et Par Tusinde eller flere flittige Humle dyrkere. Disse ere derfor betænkte paa ved gjennemgribende og alvorlige Midler at see en Ende paa disse aabenbare Bedragerier, hvortil visse Kjøbmænd række Haand, ved at forskrive og fournere de omreisende Humle=Kræmmere med falsk Humle; og da det ved Forordningen af 22 October 1701 IX Cap. 82 er befalet, at Politiet skal controllere alle Varer som i stort og smaat udsælges, at intet Bedrag dermed foregaaer, og i samme Øiemeed skal visitere Kramboderne, medens det i Almindelighed er samme Authoritets Pligt at efterspore, forfølge og afstraffe slige Bedragerier, saa forventer alle disse forurettede Landmænd, at vedkommende Politie med Kraft vil træde op imod den paapegede Misgierning, dens Forøvere, og dens Hælere, og hvortil det fremdeles ikke skal mangle paa Veiledning fra de Forrettedes Side.
Odense Adresse-Contoirs Efterretninger, 1842-01-17
Entledigelser og Udnævnelser. Under 12 ds. er Justitsraad E. Bonnevie, efter Ansøgning, i Naade og med Pension entlediget som Told- og Consumtionssinspecteur i Callundborg. Den 13de, Conferentsraad C. Fenger, efter Ansøgning. i Naade og med Pension entlediget som Generaldirecteur over og Professor i Chirurgien, Medlem af Sundheds-Collegiet samt af Directionerne for Frederiks-Hospital og for Fødsels- og Pleiestiftelsen. Den 12te er adjungeret Consul J. Morellet, udnævnt til dansk Consul i Genua. Den 13de, Sognepræst, for Turgs- og Grindarmulds Menigheder under Rangervalle Syssel. J. Haldersen, til Sognepræst for Breidebolstad Menighed i Sønderamtet paa Jsland. Den 11de er der meddeelt karakteriseret Vagtmester ved det svenske Regiment lette Dragoner, J. R. Ullerslev, Tilladelse til at bære den ham i Aaret 1835 tildeelte Medaille for Druknedes Redning.
Odense Adresse-Contoirs Efterretninger, 1842-01-17
Skibs= og Handels-Efterretninger. Kbhavn den 11 Januar. Stilheden i Kornhandelen vedvarer, og endskjøndt soværts Tilførselen er saa godt som ophørt, har dette dog ikke havt nogen Forhøielse af Priserne til Følge, med Undtagelse af Havre, som begynder at mangle, for simpel jydsk guul er betalt 11 Mk., og for graae Havre er betalt 2 Rbd. pr. Td. Kommen mangler, og er betalt med 16 Rbd. pr. Td. J Fedevarer er ingen Omsætning: af saltet Kjød og Smør, især Bøndersmør, er temmelig Beholdning; Prisen paa fiint Herregaardssmør er 18 a 19 Rbd.; Bøndersmør 112 12 Rbd. med liden Afsætning. Islandsk og dansk Talg er senest solgt til 18 1/2 Mk. pr. Lpd.,
Odense Adresse-Contoirs Efterretninger, 1842-01-17
Helsingøer den 14 Januar. Den 12te har 1 og den 13de 2 Skibe klareret Øresunds Told. - Af Havnen ere i disse Dage følgende Skibe efter endt Reparation udgaaede og have fortsat Reisen, nemlig: Ceres, Bruce, Theodor, Paul og Brothers, Capit. Vibert. Frosten vedvarer, men Farvandet er fremdeles fuldkommen aabent.
Odense Adresse-Contoirs Efterretninger, 1842-01-17
Kjøbenhavns Børs-Cours den 14 Januar 1832. Hamb. 2 M. - k. S. 199, 4 pCt. uopsigelige RigsbankOblig. 101 1/2 a 105 Rbd. r. S. Spec. 200. Bank-Disconto .... 4 pCt. 4 pCt. norsk Laan ved Hambru- og Søn af 1828. 219. S. Norske Spec. Sedl. pr. 100. 4 pCt. nye norske Oblig. af Sp. - a - Rbd. Sedl. 1834. 101 a 101 1/2 i r. S. 4 pCt. Kongel Obligationer. (u. Rente) 101 a 101 ½ R. Sdl. 4 pCt. dito 101 a 101 1/2 Bco. Nationb. Obl. (af Laan 1 Febr. 3 pCt. eng. Laan 78 a 28 1/4 L. S. 1820) 101 a 101 1/2 Rbd. r. S. Bank-Actier 105 a 105 1/2 r. S.
Odense Adresse-Contoirs Efterretninger, 1842-01-17
Kjøbenhavns Torvepriser den 15 Januar 1812. Hvede. 6 Rd. 726. 28 Rd. 61. Ærter 5 R. 32 s. a 7 R. 32 s. Rug 5 Rd. 21. 6 Rd. 10s. Flesk, røg. R. - s. - R. 216. Byg, rad. 3 Rd. 10 s. 3 Rd. 80s. Dito, grons. 1 R. 566. - R. 80. Byg, brad. 2 Rd. 88 s. - Rd. 21. Smør, Pd. 1 Mk. 5 s. - Mk. 8. Havre.. 2 Rd. 28 s. 2 Rd. 61. Æg, Snes. 2 Mk. 4 s. - Mk. 8 s. Sjællandsk Smør, Kierding 12 Rd. 3 Mk. - s. a 13 Rd. 4 Mk. ds. Matthias Frederik Gleerup, Sognepræst for Fons og Orslev Menigheder. Sjælebyrde med den lyse Aand! Ak, dit Timeglas var snart udrundet! Du har sønderrevet Støvets Baand, Du har Fred og evig Glæde fundet; Men den milde, klare Sandhedsrøst, Er forstummet - blege Læbe tier. Og det rige, fulde, varme Bryst, Graven nu til Dødens Kulde vier. For de Sjæle, som Dig Herren gav. Har Du trolig vaaget, kjærlig bedet; Sjælesorgen Dig en tidlig Grav, Ridt i Livets Blomster har beredet; Ren Du lever i din Menighed, Lever i et kjært, velsignet Minde, og ned paa dit stille Hvilested, til end mangen Veemodstaare rinde. Tause, strenge, blege, kolde Død! Du har mange Hjerter her bedrøvet: Enken sidder i sin Sorg og Nød, Græder over ham, som Du har røvet. Øiet hviler paa de kjære Smaa, Stirrer hen i Fremtid mørk og øde; Børnene, som Sorgen ei forstaae, Bringe Moderhjertet til at bløde. Seierherre hist fra Golgatha Loft dit Skjold, saa Dødens Skygger vige, Lad det lyse Haab herovenfra; Smilende ved mørke Grav nedstige! Store Læge, send din Himmeltrøn, Lad den gjennemstrømme knuste Hjerte, Lad den lette det beklemte Bryst, Mildne Sørgens dyde, bittre Smerte,
Odense Adresse-Contoirs Efterretninger, 1842-01-17
AVERTISSEMENTS. Aar 1812 Mandagen den 3 Januar blev i den Kongelige Landsoverret i Viborg afsagt Dom. i Sagen No. 122 Procurator Hansen i Frederikshavn, contra: Overkrigscommissair Elmanist i Aarhuus, og saaledes kjendt for Ret: "De af Citanten, Procurator Hansen, paaankede, i Aarhuus Stifts-Tidende N. 75 for 1810 i et Jnserat med Overskrift-Jndsendt, og undertegnet Frederikshavn i April 1810, fremførte fornærmelige Udladelser mortificeres, og bør Jndstevnte, Overkrigscommissair Elmanist, bøde 1 Rbd. Sølv til Aarhuus Kjøbstads Fattigkasse, samt være den ved Forordningen af 27 Septbr. 1799 S. 20 foreskrevne Censur undergiven i 1 Aar. Saa betaler han og i Salarium til Citantens befalede Sagfører for Over- og Underretten, Cancellieraad Møller og Procurator Dahl, til den Førstnævnte 20 Rbd. Sølv og til den Sidstnævnte 15 Rbd. Sølv, hvorimod Processens Omkostninger for begge Retter iøvrigt ophæves. Det Jdømte udredes inden 8 Uger efter denne Doms lovlige Forkyndelse under Adfærd efter Loven. Hvilket herved bringes til offentlig Kundskab i Overeensstemmelse med Forordningen af 27 Septbr. 1799 § 20. Justitscontoiret i den Kongelige Landsoverret i Viborg, Leth. den 3 Januar 1812. de De Beers Atlas, in 21 Blattern uder alle Theile der Erde, faaes for 4 Mk. i Hempelske Boghandling.
Odense Adresse-Contoirs Efterretninger, 1842-01-17
Paa S. Hempels Boglade faaes: Trykte Schematatil Sporteljournaler, Overformynderiprotocoller, Hoveri- og Kassebøger, Lægdslister, Af- og Tilgangslister for Lægderne, Udtog af Lægdsrollerne, Søefolkelister, Auctionslister, Post-Contrabøger, Kapital= og Kasse Regnskaber, Fæstebreve, Jordebøger, Gjæstgivertaxter, den ved Frdn. af 8 Juli 1840 § 16 befalede Kasseconto for Overformynderierne, Kassejournaler for Skifteforvalteren, Activliste til Overformynderes Regnskab, Regnskab for de i Overformynderierne indestaaende Kapitaler, Hoveddog for Skifteforvalteren, Skatteovkrævningslister, Qvartals-Extract for Skifteforvalteren, Regnskab for havte Udbetalinger til den kongelige Amtstue, Skatteprotocoller, Anmeldelser for indbetalte Retsgebyhrer og Brand contingent til Amtstuen m. fl. Nyborg gives Forestillinger Onsdagen den 19de, Fredagen den 21de og Søndagen den 23 Januar, hvis Jndhold nærmere skal blive bekjendtgjort ved Placater. C. Hoffmann.
Odense Adresse-Contoirs Efterretninger, 1842-01-17
Efterlysning. En Lædertaske, hvorpaa der stod Fribert, og hvori der var følgende Bøger: Hjemmet 3die Deel, Lomme bibliothek for Moerskabslæsning 5te Bind og Salonen 3 Binds 3die H., mærket Cohens Læsecirkel, er i forrige Uge bortkommen. For Tilveiebringelsen loves en Douceur i Cohens Boghandling.
Odense Adresse-Contoirs Efterretninger, 1842-01-17
Da jeg erfarer, at Glarmestersvend Jessen, der sidst har arbeidet for mig, søger at tilvende sig mine ærede Kunder paa Landet, med hvem jeg staaer i Forbindelse; saa er jeg herved saa fri at gjøre opmærksom paa, at han ikke længer er i Arbeide hos mig. P. Torp. Svendborg den 13 Januar 1812. Glarmester.
Odense Adresse-Contoirs Efterretninger, 1842-01-17
Dandsesvelser. At jeg fra idag af igjen fortsætter mine sædvanlige Dandseovelser, i et passende Locale hos Hr. Conditor Dury i Graabrødre Stræde, er jeg herved saa fri at bekjendtgjøre, saavel for Voxne som for enhver anstændig Familie, der muligen vil betroe mig deres Børn til Underviisning. Anmeldelser desangaaende skeer paa min Bopæl paa Klingeberg. Ærbødigst Odense den 15 Januar 1812. H. Rasmussen, Gymnastiklærer. Til Hjelpelærer.
Odense Adresse-Contoirs Efterretninger, 1842-01-17
ved Søerup Skole i Nærheden af Svendborg søges en Seminarist, som tillige kan forestaae Sangen i Kirken. Tiltrædelsen kan skee strax eller til 1 Mai.
Odense Adresse-Contoirs Efterretninger, 1842-01-17
En Jomfrue, som i flere Aar har conditioneret som Lærerinde, ønsker sig til 1 Mai en Plads i samme Fag. Hun kan give Underviisning i Fransk, Tydsk, Tegning og alle nu brugelige Haandarbeider. De bedste Anbefalinger kan forevises. De herpaa Reflecterende vilde behage at indlevere en Billet, paa Adressecontoiret, mærket UFor en Jomfrue af en honet Familie, som kan paatage sig Bestyrelsen af en Huusholdning paa Landet hos en Enkemand, er en Condition ledig til 1 Mai d. A. Billet mærket C. P. bedes aflagt paa Adressecontoiret.
Odense Adresse-Contoirs Efterretninger, 1842-01-17
En ung, sat Pige, som for Tiden lærer Huusholdning, søger til 1 Mai en Plads som Huusholderske, helst paa Landet. Hun vil kunne paatage sig saavel fiin som grov Madlavning. Adressecontoiret anviser.
Odense Adresse-Contoirs Efterretninger, 1842-01-17
En Handelsbetjent, med gode Anbefalinger, ønsker sig Condition til 1ste Mai ved Colonialhandelen. Adressecontoiret anviser. 321 Rbd. 3 Mk. 2 1/2 s. Sedler og Tegn, af Umyndiges Midler under Faareveile Godses Overformynderie, er, imod anordningsmæssig Sikkerhed, at erholde til Laans. Man henvender sig desangaaende til undertegnede constituerede Overformynderie bestyrer. Faareveile den 11 Januar 1812. C. L. V. Havemann. Tømmer, saavel Bjælker som almindelig Bygningstømmer, Remmetræer, Lægter, Planker, Brædder, maals og undermaals, Alt af forskjellige Længder og Dimensioner, anbeJ. J. Stokkebye, faler jeg til billige Priser. Nørregade Nr. 401.
Odense Adresse-Contoirs Efterretninger, 1842-01-17
Børne-Theater.
Odense Adresse-Contoirs Efterretninger, 1842-01-17
Et temmeligt stort Børne=Theater med 9 Decorationer og Forvandlinger samt 120 Figurer er underhaanden at faae tilkjøbs for billig Priis. Adressecontoiret anviser.
Odense Adresse-Contoirs Efterretninger, 1842-01-17
Et Partie Sirtser, franske Mousseliner og Jaconetter, afpassede Mousseline de Laine-Kjoler, og Kappe= og Hatte=Baand sælges til betydelig nedsatte, Priser hos Odense den 17 Januar 1845. Brodersen & Tychsen.
Odense Adresse-Contoirs Efterretninger, 1842-01-17
Lollandske Gaasefjer, af fortrinlig Godhed, er at bekomme i Assens hos Bertel Anthon. Baandkjeppe, i store og smaae Partier, kjøbes i Vinterens Løb i Overgadens Sæbesyderie i Odense.